Diari Oficial de la Generalitat Valenciana


Sumari del DOGV 4959, del 04-03-2005 (2005/2021)

RESOLUCIÓ de 9 de febrer de 2005, del director del Centre de Desenvolupament Marítim, relativa a la modificació de la Resolució de 20 de juny de 2003 sobre la delegació de competències d'assignació d'atracada en els ports de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2021


Data del document
:   09-02-2005

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * competència administrativa
    * política portuària
    * delegació de poders

RESOLUCIÓ de 9 de febrer de 2005, del director del Centre de Desenvolupament Marítim, relativa a la modificació de la Resolució de 20 de juny de 2003 sobre la delegació de competències d'assignació d'atracada en els ports de la Generalitat Valenciana. [2005/X2021]
  
En data 20 de juny de 2003, el director del Centre de Desenvolupament Marítim va dictar una resolució per la qual delega la competència per a assignar atracada en els ports de la Generalitat Valenciana en el cap del Servici d'Explotació i Conservació de Ports, en l'enginyer tècnic de zona i en els auxiliars d'Explotació Portuària, segons indica l'esmentada resolució, i delega la competència per a resoldre la baixa com a embarcació de base en els amarraments d'ús públic dels ports de la Generalitat Valenciana en el cap del Servici d'Explotació i Conservació de Ports.
  
La resolució es va publicar en el DOGV núm. 4.538, de 7 de juliol de 2003.
  
El Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, crea la Divisió d'Explotació i Conservació de Ports sota la dependència del Centre de Desenvolupament Marítim i, per tant, es considera convenient adequar l'anterior resolució a la modificació esmentada.
  
Atés el que disposen la Llei de Govern Valencià, així com l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Fent ús de les atribucions que em conferix el Decret 182/2004, d'1 d'octubre, del Consell de la Generalitat, pel qual s'aprova Reglament Orgànic i Funcional de la Conselleria d'Infraestructures i Transport, resolc:
  
Modificar la Resolució de 20 de juny de 2003, publicada el 7 de juliol de 2003, sobre delegació de competències d'assignació d'atracada en els ports de la Generalitat Valenciana, en els punts següents:
  
?1) Delegar la competència per a assignar atracada en els ports de la Generalitat Valenciana en el cap de la Divisió d'Explotació i Conservació de Ports, en l'enginyer tècnic de zona i en els auxiliars d'Explotació Portuària, segons s'indica a continuació:
  
Trànsit comercial
  
A - Línies regulars: (incloent passatge de badia): cap de la Divisió d'Explotació i Conservació de Ports-
  
(...)
  
?Trànsit esportiu
  
A - Assignació de primer establiment per a embarcacions de base: cap de la Divisió d'Explotació i Conservació de Ports-
  
(...)
  
?2) Delegar la competència per a resoldre la baixa com a embarcació de base en els amarraments d'ús públic dels ports de la Generalitat Valenciana en el cap de la Divisió d'Explotació i Conservació de Ports-
  
(...)
  
?4) De conformitat amb el que establixen les lleis abans citades, les resolucions que s'adopten en virtut de la delegació conferida per esta resolució indicaran expressament esta circumstància, i s'entendran dictades per l'òrgan de delegació i són, per tant, susceptibles de recurs d'alçada davant del secretari autonòmic d'Infraestructures?.
  
Quedant subsistent en tota la resta la Resolució de 20 de juny de 2003.
  
La present resolució entrarà en vigor l'endemà de la publicació en el DOGV.